Hans Fogh

Hans Marius Fogh (8. maaliskuuta 1938 Kööpenhamina, Tanska – 14. maaliskuuta 2014 Toronto) oli tanskalaissyntyinen, myöhemmin kanadalaistunut kilpapurjehtija, olympiamitalisti, maailman- ja Euroopan mestari. Hän kilpaili yhteensä kuusissa olympiakisoissa.

Fogh saavutti Tanskaa edustaen muun muassa olympiahopeaa Flying Dutchman -luokassa Roomassa 1960, maailman- ja Euroopan mestaruuksia. Vuodesta 1975 lähtien hän edusti Kanadaa, jonka kansalaisuuden sai muutettuaan maahan purjeidenteon perässä. Hän saavutti Kanadalle Soling-luokassa olympiapronssia Los Angelesissa 1984 ja arvokisamitaleja vielä 2000-luvulla.

Fogh kuoli 76-vuotiaana Creutzfeldt–Jakobin tautiin Torontossa 14. maaliskuuta 2014.

Lähteet 
 Hans Fogh Bio, Stats and Results  Olympics at Sports-Reference.com

Viitteet 

Tanskalaiset kilpapurjehtijat
Kanadalaiset kilpapurjehtijat
Tanskalaiset olympiamitalistit
Kanadalaiset olympiamitalistit
Vuonna 1938 syntyneet
Vuonna 2014 kuolleet